Source: https://issuu.com/thermopolisoy/docs/seinajoen_seudun_ilmastostrategia
Timestamp: 2017-09-25 07:38:57+00:00
Document Index: 4862370

Matched Legal Cases: ['§ 53', '§ 23', '§ 69', '§ 92', '§ 236', '§ 29', '§ 14', '§ 22']

Seinäjoen seudun ilmastostrategia by Thermopolis Oy - issuu
SEINÄJOEN SEUDUN ILMASTOSTRATEGIA Alavus, Ilmajoki, Jalasjärvi, Kauhava, Kuortane, Kurikka, Lapua ja Seinäjoki
Mika Yli-Petäys, Niina Huovari, Johanna Hanhila, Lea Hämäläinen, Krista Laurila ja Marianne Kukkola
Työryhmien jäsenet: Kts. liite
Mustasaaren Painotalo Oy
Seinäjoen kaupunki, Seinäjoen kaupunki, Seinäjoen kaupunki, Kaj Lindeman (MediaWolf), Mika Ruutiainen, Seinäjoen kaupunki, MMM/Mavi (Contum Oy), Kitinojan Kyläseura ry, Katja Haukilehto (Etelä-Pohjanmaan ELY-keskus), Unto Tapio (Etelä-Pohjanmaan ELY-keskus), MMM/Mavi (Contum Oy), Kari Hongisto, Pellon Group Oy, Johanna Laukkanen, Kuortaneen kunta, Alavuden kaupunki, Thermopolis Oy, Lakeuden Etappi Oy, Lapuan kaupunki, Kaj Lindeman, Lakeuden Etappi Oy
HYVÄKSYTTY Alavuden kaupunginhallituksessa 21.1.2013 § 53 Ilmajoen kunnanvaltuustossa 28.1.2013 § 23 Jalasjärven kunnanvaltuustossa 20.12.2012 § 69 Kauhavan kaupunginvaltuustossa 17.12.2012 § 92 Kuortaneen kunnanhallituksessa 17.12.2012 § 236 Kurikan kaupunginvaltuustossa 21.1.2013 § 29 Lapuan kaupunginvaltuustossa 17.12.2012 § 14 Seinäjoen kaupunginhallituksessa 8.1.2013 § 22
SISÄLLYSLUETTELO 1. JOHDANTO......................................................................................................................................... 4 2. SIDOKSET MUIHIN PROSESSEIHIN JA VALMISTELUTYÖ...................................................................... 5 2.1 Alueen elinkeino- ja yhdyskuntarakenne......................................................................................... 5 2.1.1 Seinäjoen seudun kasvutavoitteet ................................................................... 5 2.2 Ilmastokysymykset palvelutuotannossa.......................................................................................... 6 2.3 Ilmastokysymykset elinkeino- sekä osaamis- ja innovaatiopolitiikan näkökulmasta .......................... 6 2.4 Strategiatyön lähtökohdat ja valmistelutyö ..................................................................................... 7 3. KASVIHUONEKAASUPÄÄSTÖT SEKÄ LUONNON KASVIHUONEKAASULÄHTEET JA -NIELUT ................... 9 3.1 Kasvihuonekaasupäästöt Seinäjoen seudulla .................................................................................. 9 3.2 Luonnon kasvihuonekaasulähteet ja –nielut Seinäjoen seudulla ..................................................... 11 4. VISIO, TAVOITTEET JA TEEMAKOHTAISET TOIMENPITEET VUOTEEN 2020 ........................................ 12 4.1 Maankäytön, asumisen ja liikenteen yhteistyö............................................................................... 13 4.2 Yhdyskuntarakenne ja kaavoitus .................................................................................................. 15 4.3 Elinkeinopolitiikka, osaamisen vahvistaminen, maa- ja metsätalous sekä muut elinkeinot............... 17 4.3.1 Elinkeino- ja innovaatiopolitiikka ................................................................... 17 4.3.2 Maatalous................................................................................................... 18 4.3.3 Metsätalous ................................................................................................ 19 4.3.4 Agroteknologia ............................................................................................ 20 4.3.5 Lifestyle-teollisuus ....................................................................................... 20 4.3.6 Liikunta, hyvinvointi ja terveyden edistäminen ................................................ 21 4.3.7 Energia-ala ................................................................................................. 21 4.3.8 Rakentaminen ja rakennusteollisuus .............................................................. 22 4.4 Julkiset hankinnat........................................................................................................................ 22 4.5 Energiantuotanto ........................................................................................................................ 24 4.6 Kiinteistöt ja rakentaminen .......................................................................................................... 25 4.7 Yhdyskuntatekniikka.................................................................................................................... 27 4.8 Jätehuolto ................................................................................................................................... 28 LIITE: Työryhmien jäsenet .................................................................................................................... 30
1. JOHDANTO Ilmastonmuutoksen arvioidaan olevan yksi vakavimmista ihmiskuntaa uhkaavista kriiseistä tällä hetkellä. Ihmisen ilmakehään päästämien kasvihuonekaasujen, kuten hiilidioksidin, metaanin ja typpioksiduulin, oletetaan voimistavan maapallon osittain luontaista lämpenemistä.
Hankkeessa mukana olevat kunnat (Alavus, Ilmajoki, Jalasjärvi, Kauhava, Kuortane, Kurikka, Lapua ja Seinäjoki) ovat osallistuneet rahoittamiseen 36 %:n rahoitusosuudella. Hankkeen toteutusaika oli 1.1.2011-1.12.2012.
EU pyrkii vähentämään kasvihuonekaasupäästöjä vuoteen 2020 mennessä 20 %:lla vuoden 1990 tasoon verrattuna. Suomi, monen muun teollisuusmaan ohella, on sitoutunut päästövähennystavoitteiden toteuttamiseen ilmastonmuutoksen etenemisen hidastamiseksi. Valtioneuvoston tulevaisuusselonteko ilmasto- ja energiapolitiikasta linjasi vuonna 2010, että Suomen kuntien tulee laatia omat ilmasto-ohjelmansa vuoteen 2012 mennessä. Seinäjoen seudun kunnat päättivät kuntien yhteisen ilmastostrategiaprosessin käynnistämisestä vuonna 2009. Taustamateriaali strategian laatimista varten kerättiin Seinäjoen kaupungin koordinoimassa esiselvityshankkeessa. Ilmastostrategiahankkeen valmistelu aloitettiin kuntien rahoituksella vuonna 2010. Hankkeelle saatiin rahoitus Länsi-Suomen EAKR-ohjelmasta (Euroopan Aluekehitysrahasto) vuoden 2011 alussa. Hanketta koordinoi Lapuan kaupunki. Seinäjoen seudun ilmastostrategia on toteutettu osana tätä hanketta. Hankkeen osatoteuttajana toimi Thermopolis Oy.
2. SIDOKSET MUIHIN PROSESSEIHIN JA VAL VALMISTELUTYÖ Seinäjoen seudun kuntien tavoitteena on ollut laatia käytännönläheinen ja Etelä-Pohjanmaalle sopiva, energiantuotannon ja alueen yhdyskuntarakenteen huomioiva ilmastostrategia.
2.1 Alueen elinkeino- ja yhdyskuntarakenne Seutukunnan keskuskaupunkia Seinäjokea ympäröivät vireät ja maaseutumaiset kunnat, joille on yhteistä voimaperäinen maataloustuotanto. Maatalouteen liittyvä vahva elintarvikeklusteri työllistää tuhansia ihmisiä maakunnassa. Seinäjoen seudulla on huomattavan paljon pieniä ja keskisuuria yrityksiä suurten elintarviketeollisuuden yritysten lisäksi. Asenne yrittämistä kohtaan on positiivinen.
en hajautuminen lisää päästöjä. Hyvän aluesuunnittelun avulla vaikutetaan ratkaisevasti tulevaisuuden päästötasoon alueella.
2.1.1 Seinäjoen seudun kasvutavoitteet Seinäjoen seudun kunnat haluavat tarjota mahdollisuuden hyvään asumiseen kaupungissa, taajamassa ja kylässä. Alueen kunnat tavoittelevat prosentin kasvua sekä asukasluvussa että työpaikkojen määrässä. Seinäjoen kaupunki pyrkii kasvamaan noin 1,5 %:n, ja Ilmajoki sekä Lapua noin 0,7 %:n vuosivauhdilla. Muut alueen kunnat pyrkivät maltilliseen 0,5 %:n kasvuun. Seinäjoki, Lapua ja Ilmajoki ovat kasvaneet tavoitteiden mukaisesti. Muut kunnat ovat muuttotappiollisia.
Kyrönjoki- sekä Lapuanjokilaaksoihin keskittynyt asutus on länsisuomalaiseen tyyliin tiiviin hajanaista; kylät ovat nauhamaisia, ja palvelut haetaan joko kuntakeskuksista tai Seinäjoelta. Asutus- ja elinkeinorakenteesta johtuen yksityisautoilun osuus alueen liikenteestä on suuri. Myös läpikulkuliikenteen osuus alueella on merkittävä. Tämä kasvattaa liikenteen päästölukuja, koska kokonaisliikennemäärä toimii laskennan perusteena. Valtakunnallisiin alueidenkäyttötavoitteisiin on kirjattu tavoite yhdyskuntarakenteen eheyttämisestä. Eheyttämisellä tarkoitetaan toimia, joiden avulla luodaan edellytyksiä toimivalle joukkoliikenteelle, tehokkaalle tavarankuljetusjärjestelmälle, kansalaisten tarvitsemien palvelujen saavutettavuudelle sekä luonnonalueiden ja -varojen säästämiselle. Yhdyskuntarakenteen eheyttäminen Seinäjoen seudulla tarkoittaa niin keskuskaupungin ja taajamien pitämistä mahdollisimman tiiviinä kuin maaseudun pitämistä elinkelpoisena; molempi5
Asutuksen hallitsematon levittäytyminen maatalousalueille on koettu lieväksi ongelmaksi lähinnä Seinäjoella; asutuksen leviäminen lisää liikenteestä aiheutuvia päästöjä ja voi haitata maatilojen laajentamismahdollisuuksia. Asutusrakenne muissa kunnissa, varsinkin reuna-alueiden kylissä, saattaa hajautua muuttotappion tai vähäisen syntyvyyden vuoksi. Molemmat edellä mainitut yhdyskuntarakenteen hajautumisen muodot saattavat muodostaa ongelmia kuntatalouden tai päästöjen vähentämisen kannalta; asiointimatkat kasvavat molemmissa tapauksissa. Palveluiden keskittäminen on osaltaan pidentänyt alueen asiointimatkoja, mikä lisää liikenteestä syntyviä päästöjä.
2.2 Ilmastokysymykset palvelutuotannossa Seinäjoen seudun kunnat pyrkivät palvelutuotannossaan yhteistyöhön. Palveluyhteistyön tavoitteena on palvelujen säilyttäminen sekä kustannustehokkaampien toimintatapojen löytäminen. Palveluyhteistyöllä voi olla päästöjä lisääviä vaikutuksia, mikäli palvelujen keskittäminen lisää merkittävästi yksityisautoilua. Päivittäisten palveluiden saatavuus mahdollisimman lähellä kuluttajia pitää turvata. Harvemmin käytettyjen palvelujen kohdalla sähköistäminen voi tuoda uusia mahdollisuuksia. Panostukset uusiutuvaan energiaan ja energiatehokkuuteen palvelutoiminnassa tuovat suurimmat säästöt sekä päästövähennykset lyhyellä ja keskipitkällä aikavälillä.
2.3 Ilmastokysymykset elinkeino- sekä osaamis- ja innovaatiopolitiikan näkökulmasta Seinäjoen seudun kunnat panostavat voimakkaasti yhteiseen osaamis- ja innovaatiopolitiikkaan. Hyvä esimerkki yhteisistä tavoitteista on kaupunkiseudun yhteinen kasvu- ja kilpailukykystrategia sekä alueella kehitettävien kärkialojen vetovastuun jakaminen kuntien kesken. Seinäjoen kaupunkiseudun kasvu- ja kilpailukykystrategian tavoitteena on linjata millä tavoin Seinäjoen seudun kunnat lisäävät ja ylläpitävät alueen hyvinvointia ja kilpailukykyä.
Kuva 1. Ilmajoella asutus seuraa Kyrönjokivartta.
Seinäjoen seudun ilmastostrategiassa linjataan, miten kuntien kasvulle ja kilpailukyvylle asetetut tavoitteet ovat saavutettavissa ilmaston ja ympäristön kannalta kestävällä tavalla kilpailukykyä heikentämättä. Strategian valmistelussa mukana olleet kunnat toteuttavat myös Länsi-Suomen ympäristöstrategian tavoitetta, jonka mu6
kaan alueesta luodaan kestävän kehityksen esimerkkialue. Seinäjoen seudulla halutaan toteuttaa konkreettisia tekoja.
2.4 Strategiatyön lähtökohdat ja valmistelutyö Seinäjoen seudun ilmastostrategia –hankkeen valmistelussa todettiin tärkeäksi seuraavat asiat: ilmastonmuutosta hillitsevien toimenpiteiden määritteleminen, ilmastonmuutokseen sopeutuminen, päästövähennystavoitteiden asettaminen, toimenpiteiden kustannusvaikutusten sekä vaikuttavuuden arvioiminen. Energia- ja päästökysymysten lisäksi pidettiin tärkeänä tarkastella myös muiden kestävään kehitykseen liittyvien teemojen, kuten työ- ja ympäristölainsäädännön noudattamista. Hankkeen tavoitteeksi asetettiinkin, että ilmastonmuutos ja kestävä kehitys huomioidaan kaikessa kuntien toiminnassa.
Kuntien päästövähennystavoitteet esitetään lyhyellä ja keskipitkällä (0–15 v) sekä pitkällä aikavälillä (15–30 v). Toimintasuunnitelmassa painotetaan lyhyen ja keskipitkän aikavälin toimenpiteitä, koska ne ovat ilmastonmuutoksen hillinnän kannalta tehokkaita ja taloudellisesti kannattavimpia. Toimenpiteiden hyöty- ja kustannusvaikutukset selvitetään ennen niihin ryhtymistä. Ilmasto- ja ympäristötavoitteiden toteutumista seurataan kunnallisessa päätöksenteossa. Strategian valmistelun pohjalta esitetään, että Seinäjoen seudun kunnat sitoutuvat myös seuraavien tavoitteiden toteuttamiseen: Seinäjoen seudun kunnat vähentävät kasvihuonekaasupäästöjä vähintään 20 % vuoteen 2020 mennessä vuoden 1990 tasoon verrattuna. Seinäjoen seudun kunnat sitoutuvat energiatehokkuussopimuksen tai energiaohjelman 9 % energiansäästötavoitteeseen vuosien 2008–2016 välisenä aikana hankkeelle asetettujen tavoitteiden mukaisesti. Ilmastotavoitteiden saavuttamista seurataan ja korjataan tarvittaessa.
Ilmastostrategiaa on valmisteltu kuudessa työryhmässä, jotka ovat laatineet toimenpide-ehdotukset seuraaville toimialoille: julkiset hankinnat, yhdyskuntatekniikka, kiinteistöt ja rakentaminen, energiantuotanto, maa- ja metsätalous sekä elinkeinot, maankäyttö ja liikenne. Jätehuoltoon liittyvät toimenpiteet on valmisteltu yhteistyössä alan yritysten kanssa. Hankkeen ohjausryhmä ja kuntien ympäristöviranhaltijoista koostunut projektiryhmä ovat ohjanneet strategian valmistelua. Projektiryhmän jäsenet ovat osallistuneet myös työryhmien toimintaan. Hankkeen aikana on perustettu myös KETS/KEO- työryhmä (Kuntien energiatehokkuussopimus/kuntien energiaohjelma) ohjaamaan kuntien energiasopimuksiin liittyviä käytännön järjestelyjä. Kuntien teknisistä johtajista koostuva työryhmä perustettiin koordinoimaan strategian jalkauttamista kuntien toimintaan. Hankkeen työryhmät ovat verkostoituneet ja ilmastotyön parhaita käytäntöjä on jaettu sekä työryhmien sisällä että työryhmältä toiselle hankkeelle asetettujen tavoitteiden mukaisesti. Työryhmätyöskentelyssä syntyi lukuisia käytännönläheisiä toimintamalleja ja ideoita, joiden avulla vähennetään kasvihuonekaasujen päästöjä sekä huolehditaan ilmastonmuutokseen sopeutumisesta ja varautumisesta. Osa työryhmissä esille tulleista ajatuksista on toteutettu jo hankkeen aikana ja osa vaatii jatkovalmistelua esimerkiksi erillisinä hankkeina. Strategiassa jäljempänä esitettävät toimenpiteet ovat muotoutuneet valmistelutyöryhmien työn tuloksena. Koska kaikkien hankkeessa mukana olevien kuntien ja kaupunkien edustajat ovat voineet osallistua strategiassa määriteltyjen tavoitteiden asettamiseen, on perusteltua olettaa, että myös ilmastostrategian jalkauttamistoimenpiteisiin sitoutuminen on helppoa.
ILMASTOSTRATEGIAN VALMISTELUTYÖ SEINÄJOEN SEUDULLA: 
Maankäytön ja liikenteen kysymyksistä vastasi Seinäjoen seudun rakennemallityöryhmä, johon kuuluu aluesuunnittelun asiantuntijoita alueen kunnista sekä EteläPohjanmaan liitosta.
Maa- ja metsätalous sekä elinkeinot –työryhmä: lähinnä kuntien elinkeino- ja maaseututoimien viranhaltijat sekä Metsäkeskuksen ja MTK:n edustajat.
Energiantuotantoryhmä: vastaavat viranhaltijat sekä energia-alan yritysten edustajat toiminta-alueelta
Julkiset hankinnat – työryhmä: lähinnä hankinnoista vastaavat viranhaltijat hankkeessa mukana olevista kunnista ja kaupungeista
Kiinteistöt ja rakentaminen – työryhmä: kiinteistöjen huollosta ja rakennuttamisesta vastaavat viranhaltijat
Yhdyskuntatekniikan työryhmä: alan johtavat viranhaltijat mukana olevista K8kunnista
3. KASVIHUONEKAASUPÄÄSTÖT SEKÄ LUONNON KASVIHUONEKAAKASVIHUONEKAASULÄHTEET JA -NIELUT Yleisimmät kasvihuonekaasut ovat hiilidioksidi (CO2), metaani (CH4) ja dityppioksidi eli typpioksiduuli (N2O). Hiilidioksidi on ihmisen tuottamista kasvihuonekaasuista merkittävin ja sen pitoisuus ilmastossa on noussut 35 prosenttia teollistumisen myötä. Ihmisen tuottama hiilidioksidi on peräisin fossiilisten polttoaineiden käytöstä sekä trooppisten metsien hävittämisestä. Noin 14 % ihmisen tuottamista kasvihuonekaasupäästöistä on metaania, jonka vaikutukset lyhyellä aikajaksolla ovat monikymmenkertaiset hiilidioksidiin verrattuna. Vuotuisista metaanipäästöistä yli 60 % on ihmisen aiheuttamia. Metaanin luonnollisia lähteitä ovat suot ja kosteikot ja valtameret. Suomessa metaanipäästöjä syntyy kaatopaikoilla, jätevesien puhdistuksessa, karjataloudessa sekä energiantuotannossa. Lähes viidennes kasvihuonekaasujen lämmitysvaikutuksesta johtuu metaanista. Typpioksiduuli on voimakkain viidestä luonnollisesta kasvihuonekaasusta. Se on lämmitysvaikutukseltaan yli 300 kertaa hiilidioksidia voimakkaampi. Pitoisuus ilmakehässä on kasvanut noin 16 % teollisuuden alkuajoista lähtien. Dityppioksidipäästöjä syntyy maataloudesta, teollisista prosesseista, metsähakkuista sekä jätteiden käsittelystä. Suomen kasvihuonekaasupäästöt olivat 66,4 miljoonaa hiilidioksidiekvivalenttitonnia (1000 t CO2-ekv.) vuonna 2009. Kasvihuonekaasupäästöt yhtä asukasta kohden olivat noin 16 CO2ekv. tonnia, kun kansainvälinen keskiarvo on noin 4 CO2-ekv. tonnia. Kasvihuonekaasupäästöjä syntyy Suomessa muun muassa teollisuuden, pitkien välimatkojen ja kylmän ilmaston seurauksena. Suurimpia
päästölähteitä ovat energiantuotanto ja liikenne. Maatalouden päästöt ovat korkeat maatalousvetoisissa kunnissa. Suurin osa liikenteen CO2 ja N2O- päästöistä syntyy tieliikenteessä.
3.1 Kasvihuonekaasupäästöt Seinäjoen seudulla Seinäjoen seudun kasvihuonekaasupäästöt laskettiin osana kuntien yhteistä ilmastostrategiahanketta. Kasvihuonekaasutaseet laskettiin K8kunnille eli Alavudelle, Ilmajoelle, Jalasjärvelle, Kauhavalle, Kuortaneelle, Kurikalle, Lapualle ja Seinäjoelle. Seinäjokeen kuuluvat myös Nurmon, Peräseinäjoen ja Ylistaron taajamat. Töysä on ollut osa Alavuden kaupunkia vuoden 2013 alusta, mutta uutta taajamaa koskevat tiedot eivät ole kasvihuonekaasutaselaskennassa mukana. Laskennassa mukana olevat kunnat eroavat toisistaan sekä pinta-alaltaan että asukasluvultaan. Kuntien elinkeinorakenteet eroavat toisistaan. Esimerkiksi kunnissa toimivan teollisuuden painopistealueet ovat erilaisia. Noin puolet tarkasteltavien kuntien työpaikoista sijaitsee Seinäjoella. Kaikki kunnat ovat maatalousvaltaisia. Kunta
Maapintaala (km)2
Asukasluku 2009
Asukastiheys (hlö/km2)
K8-kunnat
Seinäjoen seudun kasvihuonekaasupäästöt on laskettu kahdella tavalla, kulutus- ja tuotantoperusteisesti. Päästölukujen vertailussa keskityttiin kulutusperusteisten kasvihuonekaasupäästöjen tarkasteluun, jotka kertovat paljonko päästöjä alue todellisuudessa aiheuttaa. Kasvihuonekaasutaseet on laskettu KASVENERlaskentamallin vuonna 2007 valmistuneella versiolla. Vertailua on tehty Seinäjoen seudun kuntien kesken sekä vertaamalla valtakunnallisiin vuoden 2010 kasvihuonekaasupäästölukuarvioihin. Seinäjoen seudun kuntien kulutusperusteiset kasvihuonekaasupäästöt vuonna 2009 olivat yhteensä 1441,4 1000 t CO2-ekv. Suurimmat kasvihuonekaasupäästöjen tuottajat olivat maatalous ja liikenne. Eniten kasvihuonekaasupäästöjä syntyi Seinäjoella, vähiten Kuortaneella. Asukasta kohden laskettuna eniten päästöjä syntyi Jalasjärvellä ja vähiten Alavudella.
t CO2-ekv/asukas 20,0
Muu sähkö Erillislämmitys Sähkölämmitys
Kulutusperusteiset kasvihuonekaasupäästöt 1000 t CO2-ekv Maatalous Jätehuolto Liikenne Muu polttoaine Muu sähkö Erillislämmitys Sähkölämmitys Kaukolämpö
3.2 Luonnon kasvihuonekaasulähteet ja –nielut Seinäjoen seudulla Seinäjoen seudun kunnat rahoittivat Helsingin yliopistossa vuonna 2012 valmistuneen selvityksen Etelä-Pohjanmaan metsäkeskuksen ja Seinäjoen seudun kuntien metsien ja metsämaan hiilinieluista ja kasvihuonekaasujen lähteistä sekä niiden suuruudesta.
Seinäjoen kaupunkiseudun metsät olivat reilun 100 Gg CO2-ekv./v eli noin 100 000 hiilidioksiditonnin suuruinen nielu. Erot päästöjen ja nielujen välillä olivat paljon pienemmät kuin koko metsäkeskuksen alueella. Tämä johtui kasvun ja poistuman läheisyydestä Seinäjoen kaupunkiseudulla.
Etelä-Pohjanmaan metsäkeskusalueen metsien ja metsämaiden kasvihuonekaasujen nielu oli keskimäärin 2600 Gg CO2-ekv. vuodessa vuosien 2000–2009 aikana. Kasvihuonekaasuja sitoutui maahan ja puustoon vuosittain 2,6 Tg CO2-ekv. enemmän kuin niitä vapautui ilmakehään. Merkittävin tekijä sidontaan oli puuston biomassan kasvu. Puuston kasvu alueella ylitti poistuman (hakkuut ja luonnonpoistuma). Maaperän havaittiin olevan turvemailla kasvihuonekaasujen lähde ja kivennäismaalla pieni nielu. Maaperän taseeseen laskettiin mukaan hiilidioksidin, dityppioksidin ja metaanin lähteet sekä nielut CO2-ekvivalentteina. Metsistä huuhtoutunut hiili oli laskelmassa mukana oletuksella, että siitä tulee CO2-päästö.
Kuntien väliset erot johtuvat muun muassa eroista metsäpinta-aloissa, puuston määrissä ja kehitysluokissa sekä soiden osuudesta metsämaassa. Myös sattuma vaikuttaa hakkuiden määrään ja ajoittumiseen yksittäisen kunnan sisällä. Seinäjoen kaupunkiseudun talousmetsien puuston ja metsämaan kasvihuonekaasutaseen hiilidioksidiekvivalentteina (tuhatta tonnia) on eritelty alla olevassa taulukossa.
Soiden CH4 ja N2O -päästöt
Kivennäismaan CO2 ja CH4 -nielu
Puuston CO2 -nielu
Kokonaistase CO2-ekv./v.
4. VISIO, TAVOITTEET JA TEEMAKOHTAISET TOIMENPITEET VUOTEEN 2020 Seinäjoen kaupunkiseudun kunnat (Alavus, Ilmajoki, Jalasjärvi, Kauhava, Kuortane, Kurikka, Lapua Ja Seinäjoki) pyrkivät ilmastotyössä seuraavan vision toteutumiseen:
Seinäjoen seudun kunnat toimivat kestävän kehityksen alueellisena suunnannäyttäjänä vuonna 2020.
Vision saavuttaminen edellyttää kaikkien seutukunnan toimijoiden sitoutumista seuraavien yleistavoitteiden toteuttamiseen:   
Seinäjoen seudun kunnat edistävät kestävää kehitystä kaikessa toiminnassaan. Päästövähennyksiä toteutetaan nopeasti ja kustannustehokkaasti kaikilla kuntien sektoreilla Seinäjoen seudun kunnat tarjoavat mahdollisuuden kestävään, hyvään asumiseen kaupungissa, taajamassa tai kylässä.
Seinäjoen seudun kunnat ovat päättäneet seurata kasvihuonekaasupäästöjensä kehitystä sekä raportoida niistä avoimesti. Ilmastostrategiahankkeessa onkin laskettu kasvihuonekaasujen päästöprofiilit sekä kerätty tietoa kuntien hallinnoimien kiinteistöjen energiankulutuksesta jokaisessa hankkeessa mukana olevassa kunnassa.
4.1 Maankäytön, asumisen ja liikenteen yhteistyö Kuntien välisellä yhteistyöllä aluesuunnittelussa voidaan vähentää päästöjä. Seinäjoen seudun kunnat ovat jo vuosia tehneet yhteistyötä maankäyttöön ja asumiseen sekä elinkeinojen sijoittumiseen liittyvissä kysymyksissä. Konkreettinen esimerkki yhteistyöstä on kuntien yhteinen maatalouden rakennemalli, jonka avulla on sovitettu yhteen voimakkaan kotieläintalouden tilavaatimuksia ja kasvavien kylien kehitystarpeita. Tulevaisuudessa tapahtuva jonkin asteinen kaupungistuminen vähentää Seinäjoen seudun päästöjä pitkällä aikavälillä ja saattaa helpottaa kuntien palveluiden järjestämistä.
kunnissa asetetut kasvutavoitteet huomioidaan maankäyttöä, asumista ja liikennettä koskevissa ratkaisuissa. Maaseutualueillakin on mahdollista elää vähäpäästöistä elämää. Taajamissa tarjottavien palvelujen tulee olla riittävän hyvin saavutettavissa ja yleisimpien palveluiden pitäisi säilyä lähipalveluna. Toisaalta kaukanakin sijaitseva palvelu voidaan saavuttaa ilman turhaa autoilua sähköisen asioinnin avulla. Hajautetun energiantuotannon edistäminen aluesuunnittelussa parantaa Seinäjoen seudun kilpailukykyä. Tämä voidaan huomioida maaseudun rakennemallia kehitettäessä.
Ruokaprovinssina tunnetun seutukunnan kilpailukyvyn vahvistaminen edellyttää maaseudun pitämistä asuttuna ja elinvoimaisena. Keskuskaupunki-, taajama- ja maaseutualueilla aluesuunnittelu voidaan tehdä kunta- ja tapauskohtaisesti kullekin alueelle sopivilla konsepteilla. Olemassa olevan rakenteen tiivistäminen kaupunki- ja taajama-alueilla vähentää liikkumisesta aiheutuvia päästöjä ja tehostaa olemassa olevan yhdyskuntatekniikan käyttöä. Maaseutualueilla on tärkeää huolehtia, ettei uusi asutus heikennä maatalouden laajenemismahdollisuuksia.
Kuva 2. Vuoden kylässä 2012, Seinäjoen Kitinojalla edistetään kestävää asumista. Kylään on tehty sekä kylä- että perinnekyläkaava. Kylään on rakentumassa oma perinnerakentamisen alue, jonne on mahdollista siirtää tai rakentaa perinteisiä pohjalaistaloja.
Kuntien elinvoimaisuuden näkökulmasta on olennaista, että niin päästövähennykset kuin
ILMASTOA PARANNETAAN MYÖS LIIKKUMISEN OHJAUKSELLA Yksi liikkumisen ohjauksen tavoitteista on saada suomalaiset valitsemaan yksityisauto kulkuvälineeksi entistä harvemmin. Seinäjoella olosuhteet esimerkiksi pyöräilyyn ovat otolliset. Kaupungin alueella on kevyen liikenteen kulkuväyliä noin 270 km ja noin 11 % työmatkoista tehdään pyörällä Seinäjoen alueella. Seinäjoen kaupunki saa Liikennevirastolta rahoitusta pyöräilykaupungin kehittämiseen.
Varautuminen ilmastonmuutoksen tuomiin uhkiin, kuten tulviin tai myrskyihin, on olennainen osa yhdyskuntasuunnittelua. Kaavoituksessa tulee ottaa huomioon myös ilmastonmuutokseen liittyvät riskitekijät. Kesän ja syksyn 2012 poikkeuksellisen kovat tulvat korostavat tarvetta varautumiselle poikkeustilanteisiin.
Kuva 3. Syksyn 2012 tulvat peittivät Ilmajoen Musiikkijuhlien ooppera-areenan veden alle.
Kuva 4. Ilmakuva Ilmajoelta 7.10.2012. Tulvariskejä vältetään parhaiten maankäytön suunnittelulla sekä lisäämällä riskialueiden asukkaiden varautumista.
4.2 Yhdyskuntarakenne ja kaavoitus Lyhyen - keskipitkän aikavälin tavoitteet: Yleistavoite: 
Seinäjoen seudun kunnat tarjoavat mahdollisuuden kestävään, hyvään asumiseen kaupungissa, taajamassa tai kylässä. Rakennamme uudet alueet mahdollisimman energia- ja ekotehokkaasti Tiivistämme olemassa olevaa asutusrakennetta Huolehdimme elävän ja tuottavan maaseudun toimintaedellytyksien säilymisestä Asukasluvun kasvutavoitteesta huolimatta leikkaamme Seinäjoen seudun päästöjä 20% vuoteen 2020 mennessä vuoden 1990 tasoon verrattuna Huomioimme yhdyskuntarakenteen suunnittelussa kestävän kehityksen, energiatehokkuuden ja kasvihuonekaasupäästöjen minimoinnin.
Vähennämme nykyisen yhdyskuntarakenteen aiheuttamia liikenteen päästöjä. Vähennämme kuntien omasta liikenteestä aiheutuvia päästöjä. Rakennamme olemassa olevia taajamia tiiviimmiksi, maaseutumaisemmilla alueilla Yhtenäistämme kevyen liikenteen verkostoja. Huomioimme kaavoituksessa, julkisessa rakentamisessa sekä (rakennus)hankkeiden kilpailutuksessa ilmasto- ja ympäristökysymykset Hyödynnämme puurakentamisen ja energiatehokkaan rakentamisen mahdollisuudet ja huomioimme ne kaavoituksessa. Selvitämme mahdollisuudet ns. kevytrakenteisten ratkaisujen, kuten hulevesiverkostojen ja matalalämpötekniikan rakentamiseen uusilla alueilla. Huolehdimme yhdyskuntarakenteen tulvasuojelusta ja varautumisesta poikkeustilanteisiin asutusta pyritään ohjaamaan nykyisen rakenteen yhteyteen. Kehitämme kuntakeskusten ja Seinäjoen välistä julkista liikennettä. Kehitämme Seinäjoen sisäistä julkista asiointiliikennettä.
Huomioimme kaukolämmön ja muun energiantuotannon, kuten tuulivoiman sijoittamisen ja tarpeen kaavoituksessa Huolehdimme energiatehokkuudesta teollisuusalueiden kaavoituksessa sekä teollisuusalueille rakennettavissa logistisissa ratkaisuissa Hyödynnämme maaseudun mahdollisuudet päästöjen vähentämisessä. Edistämme uusiutuvien energiamuotojen hajatuotantoa. Säilytämme maaseudun elinvoimaisena.
Pitkän aikavälin tavoitteet: 
Jatkamme kuntien välistä yhteistyötä aluesuunnittelussa ja päästöjen vähentämisessä.
TIESITKÖ, ETTÄ … … maailman paras vihreä, juoma-alan yritys löytyy Jalasjärveltä? Eteläpohjalainen alkoholijuomatehdas Pramia on ottanut kestävän kehityksen osaksi toimintaansa ja vuonna 2012 Pramia sai juoma-alan arvostetuimman kestävän kehityksen palkinnon Lontoossa. Pramia on Suomen vähäpäästöisin alkoholijuomatehdas, joka tuottaa kaiken tarvitsemansa sähkön omalla tuulivoimallaan. Sähköä riittää myös myytäväksi valtakunnan verkkoon. Kestävä kehitys on huomioitu myös minimoimalla jätteen tuottoa sekä raaka-aineiden kulutusta. Pramia teki merkittävän ympäristöteon siirtyessään PET-muovipulloihin. Kierrätettävien muovipullojen hiilijalanjälki on 70% pienempi kuin lasipullon. Pramian hiilidioksidipäästöt ovat 548 t CO2-ekv. vuodessa, mutta tuulivoimatuotantonsa ansiosta yritys on hiilijalanjäljeltään neutraali. Pramia oli ehdolla vuoden edistykselliseksi maaseutuyritykseksi PARHAAT KÄYTÄNNÖT 2012 – kilpailussa.
4.3 Elinkeinopolitiikka, osaamisen vahvistaminen, maa- ja metsätalous sekä muut elinkeinot
4.3.1 Elinkeino- ja innovaatiopolitiikka Seinäjoen seudun kunnat tekevät tiivistä yhteistyötä elinkeino- ja innovaatiopolitiikassa. Koulutukseen ja osaamiseen on satsattu. Alueen korkea ja keskiasteen koulutusta on kehitetty ennakkoluulottomasti, ja alueen asiantuntijaorganisaatiot toimivat aktiivisina aluekehittäjinä. Ilmastonmuutos tuo elinkeino- ja innovaatiopolitiikkaan sekä uhkia, että mahdollisuuksia. Ilmastonmuutokseen liittyvät kansainväliset kriisit tulevat näkymään myös Suomen taloudessa. Ilmastonmuutoksen hillitseminen ja siihen sopeutuminen tuovat uusia elinkeino- ja työllistämismahdollisuuksia alueen yrityksille. Tuotteiden ja palveluiden ilmasto- ja ympäristömyönteisyydestä on tulossa myyntivaltti, joka kannattaa hyödyntää kaikin tavoin. Vihreä kasvu on mahdollista kaikissa elinkeinoissa. Ilmastoon ja kestävään kehitykseen liittyvät kysymykset huomioidaan Seinäjoen seudun elinkeinotoiminnassa vaihtelevasti. Suuri osa alueen yrityksistä on sitoutunut moniin kestävän kehityksen periaatteisiin, mutta ei kerro sitä asiakkailleen. Parannettavaa löytyy erityisesti energiatehokkuudessa ja ympäristömyönteisyyden tuotteistamisessa. Elinkeinotoiminnan kansainvälistyminen tarjoaa paljon mahdollisuuksia. Kuntien elinkeino- ja innovaatiopolitiikalla voidaan vaikuttaa ratkaisevasti esimerkiksi innovaatioiden kehittämiseen. Monipuolisen ja muuntautumiskykyisen koulutustarjonnan avulla varmistetaan, että alueella riittää osaajia yritysten tarpeisiin. Riittävän laajapohjaisten asiantuntijapalveluiden avulla varmistetaan, että innovaatioista tulee tuotteita. Valtion ja Euroopan unionin tarjoamien aluekehitysmäärärahojen oletetaan vähenevän merkit-
tävästi tulevaisuudessa. Samalla kuntien mahdollisuudet innovaatiotoiminnan rahoittamiseen heikkenevät. Seinäjoen seudun kuntien tulee rahoittajina ohjata hanketoimintaa haluamilleen kärkialoille. Lisäämällä kuntien ja hankeorganisaatioiden yhteistyötä alueen sisällä sekä kaupunkiseutujen välillä, turvataan alueen kehittyminen sekä elinkeinoelämän innovaatiot myös tulevaisuudessa. Noin 20 % aluekehitysvaroista ohjataan vähähiilistä yhteiskuntaa edistäviin toimenpiteisiin tulevalla ohjelmakaudella.
Lyhyen – keskipitkän aikavälin tavoitteet:     
Edistämme uusiutuvien energiamuotojen käyttöönottoa kuntien ja yritysten toiminnassa Edistämme kuntien ja yritysten energiakatselmointien ja –selvitysten laatimista Pidämme koulutuksemme kilpailukykyisenä ja riittävän monipuolisena Edistämme innovaatio- ja hanketoimintaa Etelä-Pohjanmaan asiantuntija- ja kehittämisorganisaatiot muodostavat projektikonsortioita, joiden avulla edistetään innovaatiotoiminnan jatkuvuutta alueella Kiinnitämme huomiota kuntien ja yritysten materiaalitehokkuuteen ja jätehuollon toimivuuteen. Teemme yhteistyötä jätehuoltoyritysten kanssa. Huolehdimme alueen saavutettavuudesta julkisen liikenteen avulla Huolehdimme logistiikan ja logistiikkayritysten toimintaedellytyksistä. Huolehdimme alueen koulutus- ja innovaatiotoiminnan toimintaedellytyksistä Perustamme konkreettisia hankkeita, joiden avulla saavutamme tavoitteet Lisäämme alueen kuntien ja yritysten kansainvälistymistä koulutus- ja hanketoiminnan avulla
Säilytämme alueen kilpailukyvyn kovatasoisena ja lisäämme energia- ja ympäristöliiketoimintaan liittyvää taloudellista kasvua kaikilla sektoreilla
4.3.2 Maatalous
tojen kasvukunnosta huolehtimisen ja ravinteiden kierrättämisen avulla. Energiatehokkuuden huomioiminen elintarvikeketjun kaikissa vaiheissa on osa kestävää elintarvikeketjua. Myös tilusrakenteen kehittäminen voidaan nähdä osana energiatehokkuuden parantamista, jos sen avulla voidaan vähentää esimerkiksi koneiden polttoaineenkulutusta. Uusiutuvan energiantuotannon mahdollisuudet elintarvikeketjussa ovat mittavat. Kuntien tulee edistää maatilojen ja elintarvikealan yritysten elinvoimaisuutta ja innovaatiotoimintaa. Maatalous- ja elintarvikealan koulutus sekä neuvontaja asiantuntijapalvelut on pidettävä kilpailukykyisinä ja ajanmukaisina.
Seinäjoen seudun kunnat ovat Ruokaprovinssia, jossa tuotetaan puhtaita ja ympäristöystävällisiä elintarvikkeita kotimarkkinoille sekä vientiin. Maatalouden muokkaama kulttuurimaisema leimaa koko aluetta ja luo mielikuvaa puhtaasta ja kestävästä elintarviketuotannosta. Suomalainen elintarviketuotantoketju on kansainvälistä huipputasoa ympäristöasioiden, turvallisuuden ja niihin liittyvän lainsäädännön huomioimisessa. Kestävän elintarvikeketjun tuotteistaminen on toistaiseksi jäänyt melko vähälle huomiolle Seinäjoen seudulla.
Kunnat voivat vaikuttaa maatalouden päästöihin välillisesti omilla hankinnoillaan. Osan maakuntaa kesällä ja syksyllä 2012 vallanneet tulvat olivat osoitus niistä riskeistä, joita ilmastonmuutos aiheuttaa maataloudelle. Rajut muutokset sääolosuhteissa lisäävät satovahinkoriskejä sekä viljelykasvien jalostustarvetta. Toisaalta ilmastonmuutos voi pidentää maatalouskasvien kasvukautta. Ilmaston lämpeneminen yli kahdella asteella vuosisadassa, muuttaa suuren osan Euroopan maatalousalueista elintarviketuotannolle epäedulliseksi. Silloin Etelä-Pohjanmaan merkitys ruoantuottajana Euroopassa kasvaa. Ilmastonmuutoksen aiheuttamiin riskeihin ei voi täydellisesti varautua, joten maataloustuottajalle annettava riittävä korvaus on maatalouden tärkein sopeutumiskeino.
Maataloustuotanto sekä elintarvikkeiden kulutus aiheuttavat kasvihuonekaasupäästöjä tuotantopaikasta riippumatta. Päästöongelmaa ei näin ollen ratkaista ostamalla elintarvikkeet ulkomailta.
Alkutuotannon ja elintarvikeketjun elinvoimaisuus vaikuttaa kuntiin ja koko maakuntaan. Seinäjoen seudun kuntien on tehtävä kaikkensa laadukkaan ja reilun ruokaketjun puolustamiseksi.
Kotimaista elintarviketuotantoa voidaan kehittää entistä ympäristöystävällisemmäksi. Tuotannon kestävyyttä voidaan parantaa kehittämällä viljelymenetelmiä, esimerkiksi täsmälannoituksen, pel-
Ruokaketjun puolustaminen onnistuu parhaiten näyttämällä hyvää esimerkkiä. Siksi hankinnat tulee tehdä eteläpohjalaisen reilun kaupan periaatteella: kuntien tulee vaatia ostamiensa elin18
tarvikkeiden tuottajilta vähintään yhtä tiukkaa työ- ja ympäristölainsäädännön noudattamista kuin Suomessa. Mahdollisimman alhaiseen hintatasoon pyrkiminen elintarvikkeiden kilpailutuksessa johtaa helposti tuotteiden polkumyyntiin. Kilpailuttamalla tuotteet tarkoituksenmukaisesti, esimerkiksi lihaja maitotuotteet erikseen, turvataan paikallisten yritysten mahdollisuudet osallistua tarjouskilpailuihin.
TIESITKÖ, ETTÄ … kotimaisen elintarvikeketjun ruoan hävikki on noin 400 miljoonaa kiloa vuodessa? Syömäkelpoisen ruoan hävikki on noin 270 grammaa päivässä suomalaista kohden. Tämä on noin 1 % Suomen kasvihuonekaasupäästöistä. Laitosruokaloiden hyvällä ateriasuunnittelulla voidaankin pienentää päästöjä merkittävästi.
YLEISTAVOITE: Ruokaprovinssissa syödään puhdasta lähiruokaa: Elintarvikehankinnat tehdään eteläpohjalaisen reilun kaupan periaatteella.
Lyhyen – keskipitkän aikavälin tavoitteet: 
Edistämme maatalousyritysten energiatehokkuutta ja kannattavuutta (mm. maatilojen energiasuunnitelmat) Lisäämme edellytyksiä paikallisten tuotteiden/tuottajien ja lähiruoan käytön lisäämiseksi (mm. Ruokaprovinssi-hanke, hankintaselvitykset) Huolehdimme maatalouselinkeinojen sopeutumisesta ilmastonmuutokseen (neuvontapalveluiden saatavuus) Laadimme alueelliset kestävän kehityksen periaatteet, joita noudatetaan kuntien toiminnassa (hankintaselvitykset)
Huolehdimme alueen elintarviketeollisuuden yritysten toimintaedellytyksistä ja edistämme alan innovaatiotoimintaa
4.3.3 Metsätalous Suurin osa Etelä-Pohjanmaan metsistä on yksityisomistuksessa. Kunnat ovat silti merkittäviä metsänomistajia. Metsätalous on metsien tärkein käyttömuoto, mutta ne toimivat myös kuntien maareservinä sekä luonnonsuojelu- ja virkistysalueina. Seinäjoen seudun kuntien metsänhoito on ulkoistettu pääasiassa paikallisille metsänhoitoyhdistyksille, jotka hoitavat metsiä metsäsuunnitelmien mukaisesti. Kuntien tulee toimia aktiivisina metsänomistajina ja edistää metsien monikäyttöä. Etelä- ja Keski-Pohjanmaan alueellinen metsäohjelma (AMO) antaa suuntaviivoja alueen metsien kestävälle hoidolle, käytölle, suojelulle ja monikäytölle. Metsäohjelmassa on esitetty tavoitteet puun käytön lisäämiselle ja jalostukselle sekä etsitty toimenpiteitä, joilla bioenergian käyttöä ja metsäsektorin yritysten toimintaedellytyksiä voidaan vahvistaa. Puurakentamisen lisääminen vahvistaa seudun metsäsektorin kannattavuutta. Seinäjoen ammattikorkeakoulu joutuu lopettamaan metsäalan koulutuksen nykymuodossaan. Alan koulutus myös toisella asteella on mahdollisesti uhattuna. Seinäjoen seudun kuntien tulee huolehtia metsä- ja bioenergiasektorin asiantun19
tijoiden kouluttamisesta alueen yrityselämän tarpeisiin.
Edistämme hyvää ja kestävää metsänhoitoa kuntien metsien omistuksessa (metsäsuunnitelmat) Tuemme yritysmäisen metsätalouden harjoittamista esimerkiksi yhteismetsien avulla
4.3.4 Agroteknologia Kauhavan alueelle on vuosikymmenien saatossa kehittynyt monipuolinen maatalouskoneita ja – laitteita tuottava teollisuuskeskittymä. Pitkälle kehitetyt agroteknologian tuotteet ovat tärkeitä vientituotteita koko seudun näkökulmasta. Niiden avulla voidaan parantaa maataloussektorin energiatehokkuutta ja kannattavuutta. Esimerkiksi käyttämällä lämpöpumpputekniikkaa eläinsuojien lämmityksessä ja lietekuilujen jäähdytyksessä, voidaan säästää tilojen energiakustannuksissa sekä parantaa eläinten hyvinvointia. Maatalouskoneiden ja laitteiden valmistus on tärkeä osa seudun elintarvikeketjua.
Kuva 5. Kauhavalla sijaitseva Pellon Group valmistaa energiate¬hokasta agroteknologiaa. Esimerkiksi yrityksen valmistamas¬sa, sikaloille tarkoitetussa lämpöpumpussa lämpö kerätään talteen myös lietelannasta.
Edistämme agroteknologiayritysten kehitys- ja innovaatiotoimintaa osana Seinäjoen seudun elintarvikeketjua
4.3.5 Lifestyle-teollisuus Kurikan ja Jalasjärven alueilla on vireää huonekalu-, tekstiili- ja sisustustuoteteollisuutta, joka liittyy läheisesti Suupohjan seudun huonekalukeskittymään. Alan teollisuusyritykset tuottavat laadukkaita ja kestäviä tuotteita hyvään asumiseen sekä kotimarkkinoille että vientiin. Tuotteiden myyntiarvoa on mahdollista parantaa korostamalla raaka-aineiden, lopputuotteiden sekä koko tuotantoketjun positiivisia ilmasto- ja ympäristövaikutuksia tuotteiden markkinoinnissa. Esimerkiksi huonekaluteollisuuden käyttämä puu on luonnollinen ja kestävä metsätalouden tuote.
Pitkän aikavälin tavoite: 
Huolehdimme alueen lifestyle-teollisuuden kilpailukyvystä sekä edellytyksistä innovaatiotoimintaan.
Kuva 6. Etelä-Pohjanmaalla taidetaan myös design. Kuvassa Designboksi ja Pikkuusen Häjyymmät Pirot kesäkuussa 2012.
4.3.6 Liikunta, hyvinvointi ja terveyden edistäminen Kuortaneen kunta on profiloitunut liikunnan, hyvinvoinnin ja terveyden edistämisen mallikuntana. Kuortaneen Urheiluopisto ja urheilulukio tunnetaan sekä kotimaassa että ulkomailla. Seinäjoen seudun kansainvälisestikin tunnettuja brändejä kannattaa hyödyntää kestävän lähimatkailun edistämisessä. Seinäjoen seutu tarjoaa koti- tai ulkomaisille matkailijoille omaleimaisen ja monipuolisen matkailualueen. Alueella on matkailijoita kiinnostavia merkittäviä luontokohteita, kulttuurimaisemaa, golfkenttiä, kylpylöitä, huvipuistoja sekä kaupan keskittymiä kohtuullisten välimatkojen päässä.
Kuva 7. Kansainvälisesti tunnettu Kuortaneen Urheiluopisto sopii kestävän lähimatkailun edelläkävijäksi.
Matkailupalveluja voidaan tuottaa kestävästi ja energiatehokkaasti. Positiivista ympäristöimagoa ja esimerkiksi puhdasta lähiruokaa tulee hyödyntää markkinoinnissa. Räätälöidyllä, alueen erityispiirteet huomioivalla koulutuksella voidaan parantaa yritysten valmiuksia kasvavien matkailijamäärien vastaanottamiseen.
Pitkän aikavälin tavoite:  
Edistämme energia- ja ympäristöalan innovaatioita palvelutoiminnassa Edistämme alueen matkailu- ja elämyspalveluiden kannattavuutta ja ympäristöystävällisiä matkailukonsepteja (maaseutumatkailu, lähimatkailu)
4.3.7 Energia-ala Lapualle on kehittynyt monipuolinen ja voimakas energiateollisuuden keskittymä, joka valmistaa korkealaatuisia energiatekniikan tuotteita lämpöpumpuista 5 kW:n – 500 MW:n biopolttoainekattiloihin. Energia-alan voimakas kehittyminen luo positiivisia kerrannaisvaikutuksia koko maakuntaan. Yhteistyö Vaasan seudun energiaklusterin kanssa synnyttää työmahdollisuuksia energia- ja metallialan yrityksille myös Seinäjoen seudulla.
Kuva 8. Oikeilla lasivalinnoilla voidaan parantaa myös uimahallin energiatehokkuutta. Alavudella tuotetaan energiatehokkaita ratkaisuja rakentamiseen.
Panostaminen uusiutuvan energian käytön lisäämiseen ja energiatehokkuuteen, kiinteistöjen saneeraukseen, kaukolämmön käyttöasteen lisäämiseen sekä hajautetun energiantuotannon kehittämiseen säästää kustannuksia ja parantaa energia-alan työllisyyttä alueella. Alan kehittyminen edellyttää alueen koulutus- ja innovaatiotoiminnan pitämistä kilpailukykyisenä.
Lyhyen – keskipitkän aikavälin tavoitteet:  
Kehitämme paikallista uusiutuvan energian teknologiaa, osaamista ja innovaatiotoimintaa Tuemme hajautettua energiantuotantoa
4.3.8 Rakentaminen ja rakennusteollisuus Alavudella on huomattava rakennustuoteteollisuuden keskittymä. Yritykset valmistavat runkoja julkisivurakenteita sekä ikkunoita ja ovia. Yritykset yhteistyökumppaneineen muodostavat merkittävän klusterin. Uusiutuvien energiamuotojen ja energiatehokkaiden järjestelmien integroiminen rakennusteollisuuden ratkaisuihin luo mahdollisuuksia uudenlaiselle liiketoiminnalle. Seinäjoen seudun kuntien tulee omassa toiminnassaan edistää rakennusteollisuuden innovaatioiden kehittämistä.
Lisäämme ja edistämme puun käyttöä rakentamisessa
Lisäämme yhteistyötä kuntien, rakennuttajien, rakennusteollisuuden ja alan asiantuntijaorganisaatioiden kesken kestävän ja energiatehokkaan rakentamisen edistämiseksi
dellisia, avoimia, kilpailutettuja ja syrjimättömiä. Kilpailutuksella varmistetaan tavaroiden ja palveluiden vapaa liikkuminen. Etelä-Pohjanmaalla on keskusteltu aktiivisesti elintarvikehankintojen kestävyydestä. Alan hankinnoista vastaavat pääasiassa Seinäjoen seudun hankintarengas sekä Etelä-Pohjanmaan sairaanhoitopiiri. Yhteishankinnoilla pyritään vähentämään hankinnoista aiheutuvaa työtaakkaa sekä alentamaan tuotteiden hankintakustannuksia. Useita erilaisia tuoteryhmiä sisältävät hankinnat ohjautuvat suurille tukkuliikkeille. Tällöin paikallisten yritysten mahdollisuudet osallistua tarjouskilpailuun vähenevät. Menettelyn tuloksena paikalliset yritykset voivat joutua välillisesti syrjityiksi. Suurten hankintamäärien toimittaminen tai monimutkaisiin hankintamenettelyihin sitoutuminen ei ole pienyritykselle useinkaan mahdollista. Seinäjoen seudun kuntien tavoitteena on edistää ympäristömyönteisten hankintojen toteuttamista. Kuntien hankinnoista vastaavien käyttöön on laadittu hankintapohjia, joiden valmistelussa kuntien hankinnoista vastaavat viranhaltijat ovat olleet mukana. Hankintapohjissa on pyritty noudattamaan hankintalain säännöksiä siten, että ympäristökriteerit voidaan huomioida hankinnoissa.
4.4 Julkiset hankinnat Ilmastonmuutos ja kestävä kehitys tulee huomioida kuntien julkisissa hankinnoissa. Julkisten hankintojen osuus Suomen bruttokansantuotteesta on noin 15 prosenttia, joten hankintojen talous- ja ympäristövaikutukset ovat merkittävät. Ympäristönäkökulmien huomioiminen kilpailutuksessa ei kuitenkaan ole helppoa tai yksiselitteistä. Siksi ympäristökriteerien käyttö on ollut toistaiseksi vähäistä. Hankintalaki ja kuntien omat hankintaohjesäännöt ohjaavat kuntien tai kuntayhtymien tekemiä hankintoja. Hankintojen tulee olla kunnille talou-
YLEISTAVOITE: Seinäjoen seudun kunnat laativat yhteiset kestävän kehityksen hankintakriteerit.
Edellytämme mahdollisuuksien mukaan tuotteen alkuperän selvittämistä koko tuotantoketjusta kestävän kehityksen mukaisten laatu-, ympäristö – ja turvallisuuskriteerien toteutumisen varmistamiseksi.
Teemme hankinnat siten, että ne tukevat kunnan energiaohjelman/-sopimuksen mukaista energiansäästötavoitetta. Luomme Seinäjoen seudulle hankintahankkeen, jonka tarkoituksena on edistää kestävän kehityksen periaatteita ja organisoida sekä luoda uusia käytäntöjä alueelle ympäristöja energianäkökohtien huomioimiseksi. Lisäämme edellytyksiä lähiruoan käytön lisäämiseksi. Huomioimme hankinnoissa ympäristönäkökulmat ja sosioekonomiset kytkennät. Järjestämme hankintoihin osallistuville ihmisille koulutusta, johon kutsutaan sellaisia tahoja, jotka ovat jo pitkällä ympäristönäkökulmien huomioimisessa hankinnoissa. Hankimme tuotteiden käyttökoulutusta tilaajille. Kilpailutamme hankinnoissa tarpeeseen nähden kohtuullisia eriä ja kokonaisuuksia. Tarkastelemme uuden tyyppisten hankintojen kohdalla, millaisilla ympäristökriteereillä hankinta voidaan kilpailuttaa Tarkastamme vakiintuneiden hankintojen osalta, millaisilla ympäristökriteereillä tuotteita on kilpailutettu ja korjataan indikaattoreita tarvittaessa Luomme yhteiseen käyttöön valmiita hankintapohjia, joita voidaan muokata tarpeen mukaan. Keräämme lisätietoa hankintahenkilökunnan käyttöön ympäristönäkökohtien huomioimisesta. Palkkaamme hankekuntien yhteisen hankintakoordinaattorin, joka auttaa kuntien hankintoja tekeviä em. tavoitteiden saavuttamisessa. Tiivistämme yhteistyötä kuntien hankintoja tekevän henkilökunnan kesken.
Kokoamme ja ylläpidämme ohjeistusta ympäristö- ja ilmastoasioiden huomioimisesta (projektipankki)
4.5 Energiantuotanto
Kunnat ja kuntayhtymät toimivat energiamarkkinoilla ostajina, myyjinä sekä alan edistäjinä. Omistamiensa kaukolämpöyhtiöiden kautta kunnat toimivat sähkö- ja lämpöenergian myyjinä. Laitosten päästöt ovat riippuvaisia polttoainevalinnoista. Kuntien ostaman sähkön päästöihin vaikuttavat kuntien solmimat sähkösopimukset ja kiinteistöjen lämmitystapa. Kivihiileen verrattavista kasvihuonepäästöistä huolimatta turve säilyy polttoainevalikoimassamme myös lähitulevaisuudessa. Tähän vaikuttavat muun muassa nykyisten energialaitosten polttoainevaatimukset ja polttoaineiden saatavuus. Samanaikaisesti maakunnassa panostetaan voimakkaasti puupolttoaineiden käytön edistämiseen. Seinäjoen seudun kuntien tulee luopua öljy- ja suorasähkölämmityksestä mahdollisimman nopealla aikataululla. Alueella tulee tehdä konkreettisia toimenpiteitä uusiutuvan energian käytön, energiatehokkuuden sekä hajautetun tuotannon edistämiseksi. Tähän voidaan vaikuttaa muun muassa kaavoituksella. Valtion energiapolitiikalla on merkittävä vaikutus energiankäyttöön maakunnissa. Vero- ja tukiratkaisut sekä päästökauppa määrittelevät viime kädessä, miten energiaa kannattaa tuottaa. Johdonmukaisuus ja pitkäjänteisyys energiapolitiikassa olisi toivottavaa.
Kuva 9. Lapuan Energia käyttää haketta ja turvetta lämmön ja sähkön tuotantoon. Hakkeen käyttöä tullaan lisäämään.
Luovumme öljy- ja suorasähkölämmityksestä, ja korvaamme ne uusiutuvalla energialla vuoteen 2020 mennessä, rajoitamme maaöljyn käytön varavoimaan Lisäämme uusiutuvien energiamuotojen osuutta kaukolämpölaitoksissa. Kauko- ja maalämmön suhteen toimimme loogisesti ja johdonmukaisesti. Huolehdimme alueen energiaomavaraisuudesta, turve mukaan lukien Suosimme kaukolämpöä uusilla kaava-alueilla, jos kaukolämpöverkoston laajentaminen on taloudellisesti perusteltua. Vanhoilla kaava-alueilla pyrimme laajentamaan verkostoa. Kaava-alueilla, joilla kaukolämmön laajentaminen ei ole kannattavaa, suosimme lämpöpumppujärjestelmiä Kuntien kiinteistökohtaisissa järjestelmissä ryhdymme hyödyntämään maaviileää. Edistämme yhdistetyn tuotannon mahdollisuuksia. Saneeraamme lämpölaitoksia yhdistetyn lämmön ja sähköntuotannon laitoksiksi Edistämme aktiivisesti energiantuotantoon ja sen käytön tehostamiseen liittyviä hankkeita Edistämme hajautettua energiantuotantoa Hyödynnämme metsäenergian teknistaloudellista käyttöpotentiaalia kokonaisuudessaan Edistämme lämpöpumpputeknologian käyttöä pientalojen lisäksi myös suurissa kohteissa, kuten kerrostaloissa tai maatalouden ratkaisuissa. Lisäämme aurinkoenergian käyttöä kiinteistöjen (lämmitys)energianlähteenä. Hyödynnämme peltobiomassaa energianlähteenä. Hyödynnämme kierrätyspolttoaineita energiana Kehitämme alueen tuulivoimaan liittyvää teollisuutta ja huolehdimme tuulivoima-alueiden kaavoituksesta ja selvitämme pientuulivoimaloiden perustamisen edellytyksiä Käynnistämme biokaasuhankkeita Pidämme energia-alan koulutuksen riittävän monipuolisena ja ajantasaisena Huolehdimme tietoverkkojen ajantasaisuudesta Varaudumme ilmastonmuutoksen tuomiin uhkiin ja mahdollisuuksiin energiantuotannossa
Pitkän aikavälin tavoitteet  
Pidämme yllä ja parannamme alueen energiaomavaraisuutta Rakennamme alueelle älykkään sähköverkon, jota hyödynnämme hajautetun energian tuotannossa Tehostamme keskitettyä energiantuotantoa ja rakennamme paljon täydentävää hajautettua tuotantoa. Keskitetty ja hajautettu tuotanto tukevat toisiaan.
4.6 Kiinteistöt ja rakentaminen Rakennusten osuus on noin 40 prosenttia Suomen energiankulutuksesta. Suuren rakennuskantansa ansiosta kunnat ja kuntayhtymät ovat avainasemassa kiinteistöjen ylläpidosta aiheutuvien päästövähennysten aikaansaamisessa. Energiatehokkaalla kiinteistöjen käytöllä säästetään verovaroja tarkoituksenmukaisempaan käyttöön. Seinäjoen seudun kuntien omistama rakennuskanta on varsin vaihtelevaa. Osa rakennuksista on rakennettu 50–60 –luvuilla ja hyvin suuri osa viimeistään 70–80 –lukujen vilkkaina vuosina. Uusien, energiatehokkaiden rakennusten osuus kiinteistökannasta on hyvin pieni. Rakennusten kunto, valaistus, ilmastointi ja lämmitysjärjestelmät aiheuttavat katselmointi- ja saneeraustarvetta kaikissa seudun kunnissa. Uudisrakennuksia tai saneerauksia suunnittelevien konsulttitoimistojen pitäytyminen vanhassa
rakentamistavassa on todettu ongelmalliseksi. Kiinteistöjen energiankulutukseen vaikuttavat viime kädessä rakennusten käyttäjät, koska energiatehokasta rakennustakin voidaan käyttää väärin tai tehottomasti. Kuntien kannattaa panostaa kiinteistöjen tilankäytön tehostamiseen sekä huoltohenkilökunnan ja kiinteistöjen käyttäjien neuvontaan ja koulutukseen. Kiinteistöjen energiatehokkaasta käytöstä voidaan palkita. Kuntien tulee tehdä hallinnoimissaan kiinteistöissä energiakatselmukset sekä suorittaa tarpeelliset saneeraukset kiinteistön elinkaari huomioon ottaen. Rakennuskannan ylläpidossa ja saneerauksessa voidaan toteuttaa innovatiivisia ratkaisuja, jotka parantavat alueen yritysten suunnittelu- ja rakentamisosaamista. Puurakentamisen lisääminen julkisessa rakentamisessa tarjoaisi alueelle mahdollisuuden kasvihuonekaasupäästöjen vähentämiseen konkreettisella ja näkyvällä tavalla. Puurakennukset toimivat hiilinieluina, ja monipuolistavat katukuvaa. Uusiutuvien energiamuotojen ja innovatiivisten, energiatehokkaiden järjestelmien integroiminen rakennusteollisuuden ratkaisuihin luo mahdollisuuksia uudenlaiselle liiketoiminnalle. Uuden rakennuksen rakentamista tai vanhan saneerausta suunnitteleville kuntalaisille tulee tarjota kattavaa ja monipuolista energianeuvontaa hankkeen suunnitteluvaiheesta lähtien.
  • • •
Kuinka rakennan energiatehokkaan talon? Kannattaako vaihtaa lämmitystapaa? Kuinka säästän energiaa kotona?
Luotettavaa tietoa ja opastusta asumiseen, lämmitystapavalintoihin sekä rakentamiseen. Neu-
vonta on maksutonta.
SOITA TAI KIRJOITA! p. 06 4331 290 energianeuvonta@thermopolis.fi
Pitkän aikavälin tavoitteet 
Seuraamme omistamiemme kiinteistöjen energiankulutusta keskitetysti ja laskemme tuotetut CO2-päästöt energiatehokkuusohjelman tai -sopimuksen mukaisesti. Huolehdimme omistamiemme kiinteistöjen energiakatselmustoiminnasta osana kuntien energiasopimusta. Selvitämme mahdollisuutemme osallistua tuettuihin energiakumppanuussopimuksiin (ESCO-hankkeet), joiden avulla voidaan toteuttaa suuria kustannuksia aiheuttavia saneerauksia Panostamme määrätietoisesti kiinteistöjen huoltohenkilökunnan sekä käyttäjien neuvontaan ja koulutukseen. Palkitsemme kiinteistöjen huollosta vastaavia sekä käyttäjiä kiinteistöjen energiatehokkaasta käytöstä Painotamme uudis- ja saneerausrakentamisessa rakennusten energiatehokkuutta ja elinkaariajattelua sekä siirrymme kohti matalaenergiaratkaisuja, rakennusten käyttötarkoitus huomioiden. Tehostamme alue- tai kaukolämpöverkkoja ja tuotamme kiinteistökohtaisen lämmitys- ja jäädytysenergian uusiutuvaan energiaan perustuvilla ratkaisuilla. Laadimme rakennustapaohjeistusta yhteistyössä muiden seutukunnan kuntien kanssa
ja tarjoamme rakentajille neuvontaa energiaasioissa Lisäämme puurakentamisen osuutta ja edistämme sitä julkisessa rakentamisessa. Siirrymme uudisrakentamisessa matalaenergia- ja passiivirakentamiseen, rakennusten käyttötarkoitus huomioiden. Ryhdymme käyttämään aurinkoenergiaa kiinteistöjen lisä(lämpö)energialähteenä. Selvitämme maaviileän hyödyntämismahdollisuuksia energialähteenä kiinteistökohtaisissa jäähdytysjärjestelmissä. Keskitymme kiinteistöjen korjausvelassa energiatehokkuuden kannalta keskeisiin kohteisiin huomioiden kiinteistöjen käyttötarkoituksen, käyttäjät sekä sisäilmaolosuhteet.
Siirrymme julkisessa rakentamisessa kohti 0ja plusenergiaratkaisuja. Tavoitteemme on, että Seinäjoen seudun kuntien kiinteistöillä ei ole olemassa energiatehokkuuden kannalta korjausvelkaa. Selvitämme mahdollisuutta seutuvalvomoon, jonka avulla seurataan kiinteistöjen energiankulutusta ja hallitaan taloautomaatiojärjestelmiä.
4.7 Yhdyskuntatekniikka Yhdyskuntatekniset verkostot luovat perustan koko yhteiskunnan toimivuudelle. Esimerkiksi teiden ja katujen, vesijohto- ja viemäriverkostojen, jäteveden puhdistamoiden ja katuvalaistuksen rakentaminen on aikanaan vaatinut yhteiskunnalta suuria panostuksia. Uusien verkostojen rakentaminen ja olemassa olevien käyttö, huolto ja ylläpito kuluttavat suuria määriä luonnonvaroja ja energiaa. Yhdyskuntatekniikka on jo vanhastaan pyritty rakentamaan hyvistä materiaaleista Seinäjoen seudun kunnissa ja energiaa on säästetty jo pelkästään kustannussyistä. Kuntien yleistavoitteeksi nimettiinkin yhdyskuntatekniikan ylläpidosta ja rakentamisesta aiheutuvien päästöjen vähentäminen tarkoituksenmukaisten, energiatehokkaiden ja pitkäikäisten investointien avulla. Muun muassa puhtaan maan maa-ainespankki, turhien kuljetusten välttäminen, vesi- ja viemäriverkostojen kunnosta huolehtiminen ja katuvalaistuksen uusiminen ovat toimenpiteitä, joilla todettiin olevan suuria vaikutuksia energian säästöön ja kunnille aiheutuviin kustannuksiin; turhan energiankäytön vähentämisellä voidaan saavuttaa kymmenien tuhansien eurojen säästöt vuodessa. Ilmastonmuutokseen varautumisen kannalta yhdyskuntateknisten verkkojen huomioiminen ja tulva- sekä valmiussuunnitelmien pitäminen ajan tasalla on erittäin tärkeää.
Kuva 10. Lapua uusii katuvalaistusta. Elohopealamppujen korvaaminen suurpainenatriumlampuilla ja automaation parantaminen tuo kaupungille noin 100 000 euron säästöt vuodessa.
Vähennämme yhdyskuntatekniikan ylläpidosta ja rakentamisesta aiheutuvia päästöjä tarkoituksenmukaisilla, energiatehokkailla ja pitkäikäisillä hankinnoilla Vältämme maa-ainesten turhaa kuljettamista käyttämällä aineksia suunnitelmallisesti hyväksi esim. meluesteissä ja maisemarakentamisessa Perustamme puhtaan maan välivarastoja (maa-ainespankkeja) ja sivutuotteiden varastointialueita. Hyödynnämme sivutuotteita kuten betonia tai tuhkaa maarakentamisessa Rakennamme uudet verkostot kestämään poikkeuksellisia sääoloja Tutkimme uusien alueiden kaavoituksessa mahdollisuudet ns. kevyiden hulevesiverkostojen ja tulva-altaiden rakentamiseen. (avo-ojat, kosteikot ym.) Huolehdimme vesijohto- ja viemäriverkostojen kunnosta ja teemme korjaukset ajoissa Vältämme jätteiden ja lietteiden ylimääräistä kuljettamista Uusimme katuvalaistusta suunnitelmallisesti energiatehokkuus huomioiden
Säilytämme yhdyskuntateknisiä verkkoja koskevan poikkeustilannevalmiuden korkeana. Pidämme kuntien varautumissuunnitelmat ajan tasalla ja huolehdimme viranomaisyhteyksien toimivuudesta sekä ajantasaisen tiedon saatavuudesta (projektipankki) Pyrimme tulvasuojelussa ja tulviin varautumisessa kustannustehokkaaseen toimintaan. Huomioimme aluesuunnittelussa tulvariskit.
4.8 Jätehuolto Pääosa Seinäjoen seudun julkisesta jätehuollosta on kuntien omistaman Lakeuden Etappi Oy:n vastuulla. Entisen Jurvan kunnan alueella toimii Botniarosk Oy ja Kauhavan kaupunki siirtyy vuoden 2013 alusta kokonaisuudessaan Ekorosk Oy:n vastuulle. Kunnat toteuttavat omalta osaltaan jätelain velvoitteita jätteen keräyksen järjestämisestä näiden kunnallisten yritysten kautta. Jätelain mukaisesti jätteen määrä tulee minimoida: ensin hyödynnetään aine, sitten energia ja jätteen loppusijoitus kaatopaikalle on vasta viimeinen vaihtoehto. Lähes kaikki alueen kunnalliset jäteyhtiöt ovat osakkaina Mustasaareen rakennetussa, WestEnergy Oy:n omistamassa yhdistetyn sähkön ja lämmöntuotannon jätteenpolttolaitoksessa. Jäteyhtiöstä riippumatta jätteiden kierrätys on pyritty järjestämään siten, että kierrätyskelpoinen jäte saadaan erilleen poltettavaksi tai jätetäyttöön menevästä jätteestä. Lasi, metalli ja paperi kerätään erilleen joko kiinteistökohtaisissa tai aluekohtaisissa keräyspisteissä. Muita asumisessa syntyviä jätteitä ja vaarallisia jätteitä otetaan vastaan jäteasemilla. Yrityksillä on mahdollisuus järjestää jätehuoltonsa itse, ja alueella toimiikin useita yksityisiä jätehuoltoyrityksiä. Tavallisesti yritykset toimivat myös kunnallisten yritysten alihankkijoina ja kumppaneina.
Pakkausmuovien tai biojätteen kohdalla jätelain henki aineen hyödyntämisestä materiaalina ei aina toimi, sillä erilliskeräyksen järjestäminen harvaan asutulla alueella on haastavaa. Muulla tavoin hyödyntämiskelpoista jätettä ohjautuu väistämättä poltettavaksi. Lakeuden Etappi Oy:n biokaasulaitoksessa käsitellään seudun puhdistamolietteet sekä lähinnä seutukunnan taajamissa syntyneitä biojätteitä. Harvaan asututtujen haja-asutusalueiden kiinteistöjen likakaivolietteiden kuljettamista pitkiä matkoja puhdistamoille ja edelleen biokaasulaitokselle on pidetty tehottomana ja elinkaarivaikutuksiltaan lähinnä negatiivisina. Kuljetusten päästöjen vähentäminen vaatii vielä yhteistyötä kuntien ja jätehuoltoyritysten kesken. Vaikka jätehuollon järjestäminen kuuluu kuntien vastuulle, kuntien omassa toiminnassa tapahtuva jätehuolto tai jätteen määrän vähentäminen ei välttämättä aina ole järjestetty parhaalla mahdollisella tavalla. Esimerkiksi toimistoissa kierrätyskelpoista paperia, tavaraa tai biojätettä laitetaan roskiin, koska jätteen lajittelumahdollisuuksia ei ole järjestetty. Toisaalta esimerkiksi kuntien omilla työmailla jätehuollon järjestäminen on voinut jäädä huomioimatta, ja jätettä ohjautuu väärään paikkaan, tai sitä ei lajitella riittävästi. Tämä aiheuttaa turhia kasvihuonekaasujen päästöjä ja lisää kuntien jätehuoltokustannuksia. Kuntien tilapalveluiden, jätehuoltoa harjoittavien yritysten ja ympäristötoimen tulee tehdä asiassa yhteistyötä.
Lyhyen - keskipitkän aikavälin tavoitteet  
Vähennämme jätteen syntymistä kuntien omassa toiminnassa Tarkistamme ja laadimme kuntiin kiinteistökohtaiset jätteen kierrätys- ja vähentämissuunnitelmat Tarkistamme kuntien rakentamisprojektien jätehuoltosuunnitelmat
Edistämme kunnallisen jätehuollon toteutumista kattavan neuvonnan ja kunnallisten jätehuoltoyritysten omistajaohjauksen kautta.
TIESITKÖ, ETTÄ … Etelä-Pohjanmaalla toimiva jätehuoltoyhtiö Lakeuden Etappi tuottaa Ilmajoella sijaitsevassa biokaasulaitoksessaan biojätteestä ja jätevedenpuhdistamoiden lietteestä maanparannusraetta ja biokaasua. Suomen Lähikaasu Oy jalostaa jatkossa biokaasua liikennepolttoaineeksi. Liikennepolttoaineeksi jatkojalostettavaa biokaasua laitokselta saadaan arviolta 1,6 milj. kuutiota, joka vastaa lähes miljoonaa bensiinilitraa. Tuotettu liikennepolttoainemäärä kattaisi lähes 800 henkilöauton polttoainekäytön keskimääräisellä ajomäärällä mitattuna. Lakeuden Etapin biokaasulaitos on ollut käytössä vuodesta 2007.
LIITE: LIITE: Työryhmien jäsenet Hankkeen ohjausryhmä Panu Lahdensuo, kaupunginhallituksen puheenjohtaja, Lapuan kaupunki Mirva Korpi, ympäristöinsinööri, Lapuan kaupunki Harri Mattila, kaupunginjohtaja, Kauhavan kaupunki Hannu Mars, kehitysjohtaja, Kauhavan kaupunki Pirjo Korhonen, ympäristöpäällikkö, Seinäjoen kaupunki Harri Mäkiranta, tekninen johtaja, Jalasjärven kunta Jukka Kotola, ympäristöpäällikkö, Kuortaneen kunta Kimmo Toivola, maankäyttöinsinööri, Alavuden kaupunki Pentti Luhtala, kunnanhallituksen jäsen, Ilmajoen kunta Juha Konttas, ympäristölautakunnan puheenjohtaja, Seinäjoen kaupunki Kari Knuuttila, kunnanhallituksen II varapuheenjohtaja, Ilmajoen kunta Seppo Kangas, ympäristöjohtaja, Kurikan kaupunki Antti Saartenoja, kaavapäällikkö, Etelä-Pohjanmaan liitto Jarno Leppäkangas, maankäytön suunnittelija, Etelä-Pohjanmaan liitto Jari Tolppanen, ylitarkastaja, Etelä-Pohjanmaan ELY-keskus Marketta Kujala, ylitarkastaja, Etelä-Pohjanmaan ELY-keskus
Projektiryhmä Mirva Korpi, ympäristöinsinööri, Lapuan kaupunki Pirjo Korhonen, ympäristöpäällikkö, Seinäjoen kaupunki Kari Hongisto, ympäristösihteeri, Kauhavan kaupunki Jukka Kotola, ympäristöpäällikkö, Kuortaneen kunta ja Alavuden kaupunki
Jutta Lillberg-Puskala, ympäristösihteeri, Jalasjärven kunta Sari Paananen, ympäristösihteeri, Ilmajoen kunta Miia Veikkolainen, ympäristösihteeri, Kurikan kaupunki
Maankäyttö ja liikenne Tapani Palo, kaavoituspäällikkö, Kauhavan kaupunki Tapio Moisio, kaupungingeodeetti, Lapuan kaupunki Erkki Välimäki, kehitysjohtaja, Seinäjoen kaupunki Jyrki Kuusinen, projektiarkkitehti, Seinäjoen kaupunki Sami Mäntymäki, kehityspäällikkö, Seinäjoen kaupunki Matti Punkari, maaseutupäällikkö, Seinäjoen kaupunki Hilkka Jaakola, kaavoituspäällikkö, Seinäjoen kaupunki Arto Kruuti, vs. rakennustarkastaja, Seinäjoen kaupunki Tapio Mäntymaa, kaavasuunnittelija, Ilmajoen kunta Antti Tala, mittausteknikko, Jalasjärven kunta Alpo Santanen, tekninen johtaja, Kuortaneen kunta Timo Myllymäki, tekninen johtaja, Alavuden kaupunki Jorma Ollila, maakuntainsinööri, Etelä-Pohjanmaan liitto Tuula Lahti, markkinointipäällikkö, Seinäjoen kaupunki Ulla-Kaisa Mäntymaa, kaavoitusavustaja, Ilmajoen kunta Kaisa Sippola, kaavoitusarkkitehti, Ilmajoen kunta Seppo Kangas, ympäristöpäällikkö, Kurikan kaupunki
Maa- ja metsätalous sekä elinkeinot Jouko Vuolle, Elinkeinotoimenjohtaja, Lapuan kaupunki Jouni Pekkala, toimialapäällikkö, Seinäjoen kaupunki
Matti Punkari, maaseutupäällikkö, Seinäjoen kaupunki Rami Mattila, yritysasiamies, Ilmajoen kunta Anne Rintamäki, vs. yritysasiamies, Ilmajoen kunta Pirjo Tammela, Maaseutupäällikkö, Kurikan kaupunki Miia Veikkolainen, ympäristösihteeri, Kurikan kaupunki Reijo Hämäläinen, maaseutujohtaja, Jalasjärven kunta Jyri Saranpää, elinkeinojohtaja, Kuortaneen kunta Ulla Koivisto, toimitusjohtaja, Yrityskehitys Fasadi Oy, Alavus Janne Lahnalampi, maaseutupäällikkö, Kauhava Juha Viirimäki, projektipäällikkö, Suomen metsäkeskus Yrjö Ojaniemi, toiminnanjohtaja, MTK Etelä-Pohjanmaa
Julkiset hankinnat Paula Antila, talousjohtaja, Kurikan kaupunki Mirva Korpi, ympäristöinsinööri, Lapuan kaupunki Merja Lehto, hankintasihteeri, Ilmajoen kunta Marjukka Kätevä, controller, Jalasjärven kunta Timo Myllymäki, tekninen johtaja, Alavuden kaupunki Antti Perkkalainen, kuntayhtymän johtaja, Kuntayhtymä kaksineuvoinen, Kauhava Anne Ojaniemi, hankinta- ja varastopäällikkö Seinäjoen kaupunki Alpo Santanen, tekninen johtaja, Kuortaneen kunta Martti Hippolin, talouspäällikkö, Lapuan kaupunki
Kiinteistöt ja rakentaminen Jorma Ylirinne, kiinteistöpäällikkö, Kauhavan kaupunki Aaro Härmänmaa, kiinteistöpäällikkö, Kauhavan kaunpunki Petri Hänninen, LVI-insinööri, Lapuan kaupunki Jussi Aittoniemi, suunnitteluarkkitehti, Seinäjoen kaupunki Erkki Havimäki, isännöintipäällikkö, Seinäjoen kaupunki Jouni Tiisijärvi, insännöintipäällikkö, Seinäjoki Pirjo Korhonen, ympäristöpäällikkö, Seinäjoen kaupunki Esa Karjanlahti, kiinteistörakennusmestari, Ilmajoen kunta Matti Hiipakka, tekninen johtaja, Kurikan kaupunki Paavo Perälä, tekninen johtaja, Ilmajoen kunta Tapio Ketonen, rakennusmestari, Jalasjärven kunta Harri Mäkiranta, tekninen johtaja, Jalasjärven kunta Arto Ojala, rakennusmestari, Kuortaneen kunta Timo Myllymäki, tekninen johtaja, Alavuden kaupunki
Energiantuotanto Aarno Alaluusua, toimitusjohtaja, Jalasjärven lämpö Oy Hanna-Mari Soini, sidosryhmäpäällikkö, EPV Tuulivoima Oy Kari Hongisto, ympäristösihteeri, Kauhavan kaupunki Heikki Lahtinen, toimitusjohtaja, Suomen lämpöpumpputekniikka Oy Tomi Pieniniemi, kaukolämpövastaava, Seinäjoen energia Heikki Korpi, projektipäällikkö, Ilmajoen kunta Rami Mattila, yritysasiamies, Ilmajoen kunta Pekka Haapalainen, toimitusjohtaja, Kurikan kaukolämpö Oy
Asko Sippola, toimitusjohtaja, Kuortaneen energiaosuuskunta Timo Myllymäki, tekninen johtaja, Alavuden kaupunki
Tekniset johtajat Timo Myllymäki, tekninen johtaja, Alavuden kaupunki Paavo Perälä, tekninen johtaja, Ilmajoen kunta Harri Mäkiranta, tekninen johtaja, Jalasjärven kunta Juha Takamaa, tekninen johtaja, Kauhavan kaupunki Alpo Santanen, tekninen johtaja, Kuortaneen kunta Matti Hiipakka, tekninen johtaja, Kurikan kaupunki Ahti Latvala, tekninen johtaja, Lapuan kaupunki Markku Kujanpää, toimialajohtaja, Seinäjoen kaupunki
KETS / KEO-työryhmä Harri Mäkiranta, tekninen johtaja, Jalasjärven kunta Timo Myllymäki, tekninen johtaja, Alavuden kaupunki Arto Ojala, rakennusmestari, Kuortaneen kunta Jorma Ylirinne, kiinteistöpäällikkö, Kauhavan kaupunki Petri Hänninen, LVI-insinööri, Lapuan kaupunki Jouni Tiisijärvi, isännöintipäällikkö, Seinäjoen kaupunki Anne-Maija Aalto, tilapalvelupäällikkö, Kurikan kaupunki Esa Karjanlahti, rakennusmestari, Ilmajoki Paavo Perälä, tekninen johtaja, Ilmajoen kunta
YHDYSKUNTATEKNIIKAN TYÖRYHMÄ Jarmo Hietala, kunnallistekniikan päällikkö, Lapuan kaupunki Olli Rintala, toimitusjohtaja, Kauhavan Vesi Oy
Aaro Härmänmaa, yhdyskuntatekniikan päällikkö, Kauhavan kaupunki Juha Santtila, toimitusjohtaja, Seinäjoen Vesi Oy Johanna Päkkilä, vesihuoltoinsinööri, Seinäjoen Vesi Oy Kari Havunen, kaupungininsinööri, Seinäjoen kaupunki Pekka Hirvonen, vesihuoltorakennusmestari, Ilmajoen kunta Juha Kotiranta, vesihuoltopäällikkö, Kurikan kaupunki Jarmo Ojajärvi, maanrakennuspäällikkö, Kurikan kaupunki Leena Alaniska, rakennusmestari, Jalasjärven kunta Jutta Lillberg-Puskala, ympäristösihteeri, Jalasjärven kunta Sami Leppänen, rakennusmestari, Jalasjärven kunta Juhani Ollinmäki, käyttöpäällikkö, Alavuden kaupunki Arto Ojala, rakennusmestari, Kuortaneen kunta
www.kestavaseinajoenseutu.fi
Seinäjoen seudun kunnat päättivät kuntien yhteisen ilmastostrategiaprosessin käynnistämisestä vuonna 2009. Taustamateriaali strategian laati...
thermopolisoy